સરકાર દ્વારા પ્રથમ પાટણના ચાણસ્મા તાલુકા બાદ અન્ય સાત તાલુકાઓને અછતગ્રસ્ત જાહેર કરવામાં આવ્યા હતા અને ત્યાબાદ બાકી રહેલ સિધ્ધપુર તાલુકાને અસરગ્રસ્ત જાહેર કરવામાં આવ્યો હતો ત્યારે સરકાર દ્વારા જીલ્લાના આઠ અછતગ્રસ્ત તાલુકાઓની સ્થિતિનો સર્વે કરી ઘાસચારો અને સહાય મંજુર કરવામાં આવી હતી જેમાં પાંજરાપોળના પશુઓના નિભાવણી ખર્ચે માટે પશુદીઠ રોજના ૨૫ રૂપિયા સહાય મંજુર કરવામાં આવી હતી અને તંત્ર દ્વારા પાંજરાપોળોનો સર્વે કર્યા બાદ રજીસ્ટ્રેશન થયેલ આઠ તાલુકાની કુલ ૨૯ પાંજરાપોળના ૧૮૪૩૧ પશુઓ માટે ૧,૪૩,૧૬૭૭૫ રૂ સહાય મંજુર કરી તેની સરકાર માંથી ગ્રાન્ટ આવતા તમામ પાંજરાપોળના ખાતાઓમાં જમા કરાવી દીધી છે અને તમામ પાંજરાપોળને સહાય ચૂકવી દેવામાં આવતા પશુઓને અછતની સ્થિતિમાં ઘાસચારો સહીત અન્ય ખર્ચ માટેના આ સહાય મળેલ નાણાનો પાંજરાપોળના ટ્રસ્ટીઓ ઉપયોગ કરી તેમને ઘાસચારો અને જરૂરી ચીજવસ્તુઓ પૂરી પાડવાનું શરુ કરી દીધું છે.